LIETUVOS RESPUBLIKOS FINANSŲ MINISTRO

ĮSAKYMAS

DĖL FINANSŲ MINISTRO 2004 M. GRUODŽIO 29 D. ĮSAKYMO NR. 1K-413 „DĖL VALSTYBĖS IR SAVIVALDYBIŲ BIUDŽETŲ VYKDYMO, BIUDŽETINIŲ ĮSTAIGŲ IR KITŲ SUBJEKTŲ PROGRAMŲ SĄMATŲ VYKDYMO ATASKAITŲ SUDARYMO TAISYKLIŲ IR FORMŲ PATVIRTINIMO“ PAPILDYMO

2009 m. balandžio 7 d. Nr. 1K-090

Vilnius

Papildau Valstybės ir savivaldybių biudžetų vykdymo, biudžetinių įstaigų ir kitų subjektų programų sąmatų vykdymo ataskaitų sudarymo taisykles, patvirtintas Lietuvos Respublikos finansų ministro 2004 m. gruodžio 29 d. įsakymu Nr. 1K-413 „Dėl Valstybės ir savivaldybių biudžetų vykdymo, biudžetinių įstaigų ir kitų subjektų programų sąmatų vykdymo ataskaitų sudarymo taisyklių ir formų patvirtinimo“ (Žin., 2005, Nr. 2-21), šiuo 11 punktu:

„11. Lietuvos Respublikos finansų ministro 2008 m. gruodžio 9 d. įsakymu Nr. 1K-429 „Dėl viešojo sektoriaus subjektų 2009 metų ataskaitų rinkiniams rengti pagal Viešojo sektoriaus atskaitomybės įstatymą nustatymo“ (Žin., 2008, Nr. 143-5723) nustatyti viešojo sektoriaus subjektai žemesniojo lygio biudžeto vykdymo ataskaitas rengia pagal Lietuvos Respublikos finansų ministro 2008 m. gruodžio 31 d. įsakymo Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“ (Žin., 2009, Nr. 3-60) 1.2 punkte nurodytas ir pagal įsakymo, kuriuo patvirtintos šios taisyklės, 1.4 punkte nurodytas formas.“

FINANSŲ MINISTRAS	ALGIRDAS ŠEMETA